
Hejmar 141, 22’ê Tebax a 2010 


SIYASI 


Agirî 


Gaziya Komîsyona Teşkîlata PDKÎ Bo Endamên Partiyê Di Hûndirî Welat De 


E ndam, alîgir û dostên PDKI! 

Hûn agahdarin di heyamê du 
mehên borî de, rejîma Komara 

Îslamî a îranê bo têkdan û 
zirargihandin bi surûşta Kurdistanê li 
rêya kirêgirtiyên xwe ve dest bi zincîre 
agirtêberdanekê li daristan û 
çêrîngerhên Kurdistanê kiriye. 

Di beşekji wan agirberdanan de 
xelkê zîrek û hişyar ên deverên 
agirtêbebûyî ew agirane kuntirol kirine 
û bi wî awayî erkê welatparêziya xwe 
bi cî gihandin. 

Hevalên rêzdar! 

Niha ku em bi pêşwaziya bîranîn 
65'emîn salvegera avabûna partiya 
têkoşera xwe ve diçin, me bi hewce 
zanî ku ew çend rêniwêniyên jêrîn bi 



we rabigihînin û rica bikin bi başî 
liberçav bigrin. 

1- Di birêvebirina çalakiyên 


agandeyê de li serxwe û bi pîlan bin bo 
ku dijmin nekare zeferê bi we bibe. 

2- Di dema agirhilkirinê de, dibe hişyar 
bin ku agir li wan cihan hilkin ku 
pirûşkên agir nebine sebebê 
şewitandina cihekî din lewma di wî 
warî de başe ku piraniya agirhilkirinên 
xwe di nav gund û bajaran de hilkin 
eger we li ser çiyayan jî agir hilkir, di 
bilindahiya çiyayan û di wan cihan ku 
bi kêmî ji daristan û çêrîngehan 
be hilkin. 

25'ê Gelawêjê ji we û hemû xelkê 

,e. 


xebatkare Kurdistanê pîroz be. 



Komîsyona Teşkîlatê 
20'ê Gelawêja 1389 a Rojî 
ll'ê Tebaxa 2010 a Zayînî 


Daxuyaniya Hevpar A 9 Partî Û Saziyan Derheq Karesata Netewî A Kuştina Girtiyên 

Siyasî 


êxistinên siyasî ên vajokerên vê 
daxuyaniyê, serbarê bilindragirtina 
yad û bîranîna hezaran jin û 

mêrên ku 23 salan berî niha di rojên han 
de, tenê seba nêrînên xwe yan jî alîgirîkirin 
ji opozîsyonê bi biryara^ rasterast ya 
Xumênî, rêberê Komara Îslamî a îranê 
hatin kuştin, li ser vê bawerê ne ku ji bo 
pêşgirî ji dûbarebûna karesata wek kuştara 
bikom a girtiyên siyasî ên îranê di havîna 
1367 û îdamên beriya wê, divê hemû şiyan 
û karîna xwe bikar bînin. 

Bûyerên dîrokî ji bo her welatekê 
mîratekê bi cih dihêlin. Kesên ku niha di 
îranê de deîya(îdia) azadî û dadperweriyê 
dikin, nikarin li hemberî bûyerên dehsalên 
dawî ên welatê me û rolê xwe bêdeng bin û 
ji dana zaniyaran derheq cinayetên ku her 
di destpêka bidestvegirtina desthilatê ji 
aliyê rejîma Komara Îslamî ve heya niha bi 
nîsbet xelkê ve hatine encamdan, xwe 
biparêzin û bêdeng bin. Xelk, rastiya wan 
gotinên ku îrorojê ji aliyê her kesekê ve di 
her pile û payekê de be, bi wan ezmûn û 
dersên ku wî ji derbazbûyî wergirtine, dixin 
ber alalîz û nirxandinê. Mirov ne dikare 
rexne ji wan bûyerên derbazbûyî negire û 
ne jî dikare wan ji bîr bike. 

Em wajokerên wê daxuyaniyê, nemaze li 
ser vê baweriyê ne ku girîngtirîn ezmûnên 
bûyerên sê deshsalên derbazbûyî, 
hewcehiya xebatê ye bona avakirina civakê 
ku dewletê neçar bi kuntrolkirina metodên 
tundûtûj bike û tepeserkirina cudabîran bo 
hertim haşa bike. 

Ji şewazên herî zindî û nemirovane, 
şikandina kesayetiya mirovan, îşkencekirin 
û îdamkirin e. Komara Îslamî, derbazbûyek 
reş derheq îşkence û îdamkirina 


dehanhezar kes ji xelkê Iranê di karnameya 
xwe de heye. Cencer û şemendefira 
kuştara Komara Îslamî, bi berdewaimî 
cudahizrên girtî bêrehmane gorî dike û ji bo 
tirsandina xelkê, bi berdewamî hinek ji 
girtiyan hukmê îdamê bi ser disepîne. 

Yek ji mezintirîn pêla îdaman di dehsalên 
dawî de, di havîna sala 1367 a Rojî de 
qewimî. Bi piştgirêdan bi belge, şahid û 
vekolînên encambûyî, niha êdî serreqtirîn 
înkarkerên qirkirina girtiyên siyasî ên îranê 
di sala 1367 an jî nikarin haşa ji vê yekê 
bike ku di wan rojan de, hikûmeta îranê, 
deste deste girtiyên bêberevan seba 
nerazîbûn ji hikûmetê yan jî bawerînebûn bi 
îdeolojiya rejîma desthilatdar bi mirinê 
mehkûm kirin. 

Em ligel bilindragirtina yada cangoriyên 
wê cinayeta mezin di 22'emîn salroja wê 
de, li ser vê bewerê ne ku garantiya 
dubarenebûna wan bûyerên han, di 
guherîna reftar, hizr, yasa û pêkhateyekê 
de ye ku bi îşkence û îdamê li hewla 
rakişandina cudabîran û cihgîrkirina 
desthilatê di civakê de ne. 

Heya îro gellek hewil hatiyedan daku 
karesata qirkirina hezaran^ girtiyan sala 
1367'an ji aliyê hikûmeta Îslamî û li ser 
biryara rêberê wê rejîmê, veşartî û li 
piştperde bimîne û civaka îranê ji wê 
cinayeta tirsnak agahdar nebe. Em 
dixwazin welatê me xwediyê rewşekê be ku 
têde tu hikûmetek nekare dest bide îşkence 
û îdamkirina neraziyan. Em ji bo 
jiholêrakirina hizra jinavbirina cudabîran 
dixebitin. 

Em hemû hêzên siyasî ên îranê bi 
pejirandina peymanekê gazî dikin ku tucar 
rê nede di welatê me de karesatên weke 


sala 1367'an, û kuştina girtiyên siyasî 
dubare bibe. Ji bo pêşggirtin ji her terze 
karesatek wiha di pêşeroja îranê de, divê 
îşkence, îdam û girtina kesayetiyên siyasî 
nemîne. Niha ku berxwedana xelkê îranê 
bo azadiyê, yadê goriyên sala 1367ê zindîtir 
ji her demekê kiriye, baştirîn derfet ji bo 
berfirehkirina bazneya weha peymanekê 
ye. Divêt em cencera kuştara Komara 
Îslamî bisekinînin û ji bo pêşgirtin ji 
tolhildan û heyfstandina pêtir a hikûmetê û 
îdama girtiyên ku bi rehîn hatine girtin, 
rêçareyekê bibînin. 

Em şopandina dosyaya 1367 ê, 
rohnkirina Jnemû aliyên wê cinayeta dîrokî a 
Komara Îslamî û sebebkarên wê û 
pêregihîştin bi doz û dadxwaziya goriyan û 
paşmayiyên wan goriyan, bi erkê xwe 
dizanin û ji her pêngavekê ku di vê pêxemê 
de bê hilgirtin, piştevaniyê dikin. Di wê 
derheqê de ^ hevdilî û hevkariya hemû 
azadîxwazên îranê pêwîstiyek dîrokî ye. 


Yekîtiya Komarîxwazên Iranê 
Partiya Demokrat a Kurdistana 
îranê 

Partiya Demokrat a Xelkê îranê 
Partiya Komeleya Kurdistana îranê 
"Cebheya Millî a îranê" 

^ Saziya Yekîtiya Fîdayiyên Xelkê 
îranê 

Saziya Fîdayiyên xelkê îranê" 
pirranî" 

Komîteya hevahengî a Şêwra Demkî 
a Sosyalîst Çepên îranê 
Şêwra Hevahengî a Bizava 
Komarîxwazên Demokrat û Laîkên 
îranê 

Duşemî 18.05.1389 - 9 .08.2010 





Agirî 


SIYASÎ Hejmar 141, 22’ê Tebax a 2010 B 

Pênûsên Xwefiroş Teqe Ji Sembolên Netewî Dikin 


X ebat û tekoşîna azadîxwazî û netewî 
a gelê Kurd di hemû beşên 
Kurdistanê de di qonax û birrgeyên 

curbicur de derbas bûye û di heyamê 10 salên 
derbasbûyî de xebata her beşek ji Kurdistanê 
tevî asteng û pirsgirêkên curbicur berbirû 
bûye. 

Di nava gişt dujmin û neyarên maf û 
azadiyên gelê Kurd de, rejîmên desthilatdar li 
Tehranê^rejîma Paşayetî a Pehlewî û rejîma 
Komara Îslamî, zêdetir ji hemû rejîmên din 
fend û fêl û pîlanên curbicur dijî netewa^Kurd 
û xebata berheqe wê, çi di Kurdistana îranê 
de û çi di beşên din ên Kurdistanê de birêve 
birine û ji gişt alavên berdest mifah standine 
daku bizava rizgarîxwazane a gelê Kurd tûşî 
şikest û hilweşandinê bikin. Her di vê pêxemê 
de jî ji êrîşên leşkerî, topbaran û 
gulebarankirina bajar û gundên Kurdistanê ve 
dest pê kirine û berdewam bûne li ser girtin, 
îşkencekirin û lidarvekirina xebatkarên Kurd, 
nemaze li warê çandî û hizrî de bi hemû hêz û 
şiyana xwe ve hewil dane daku bingeha 
nasname û xebat û daxwaza netewî a gelê 
Kurd tevî sistî û lerzînê berbirû bikin. 

Di vê pêxemê de li warê êrîşên leşkerî û 
tepeserkarane û herwiha îşkence û azardana 
xebatkaran û lidarvekirinên bikom û bitak û 
darêtina pîlanên hizrî û siyasî Ji dijî xebata 
netewa Kurd, rejîma Komara Îslamî beriya 
gişt rejîmên din e û li dijayetîkirin tevî Kurd û 
daxwazên berheq ên wê de, ji hemû 
pîlandarêntin û fend û fêl û tepeseriyekê 
mifah standiye. 

Yek ji siyasetên eşkere û berdewam ku ji 
aliyê rejîmên hakim li Tehranê ku bi nîsbet 
xebata rizgarîxwazane a gelê Kurd birêve 
diçe, bêhurmetîkirin bi sembolên vê xebatê û 
vê netewê ye û herwiha bona çewaşekirina 
bingehên nasnameya netewî û hizra 
azadîxwazane di Kurdistanê de hewil dane. 
Her di vê pêwendiyê de, di serdemê rejîma 
Paşayetî de navê kesên weke Reşîd Yasimî û 
îsa Pijman, bo xelkê nasiyar e û li serdemê 
desthilatdariya rejîma Komara Îslamî de jî 
rûçikên curbicur û kesên bi nav kurdziman 
hatine perwerde kirin û bi zimanê wan hewil 
dane ku hem berheqiya xebata netewî û 
demokratîk a Kurd bibine jêr pirsiyarê û 
herwiha bi terzên çewaşekarane û xapandin 
ve bidin xuyakirin ku kesên han nûnerên 
rastîn ên xelkê Kurdistanê ne û dengên 
rastbêj ên gelê Kurd in ku pirr hez ji Wîlayeta 
Feqîh dikin û her terze xebat û berxwedaneke 
gelê Kurd bi bîyaniyan girê didin. 

Di vê warê de kesên weke îhsan Hûşmend 
û îrfan Qaniîferd...hwd û navên curbicur ên 
din, lê bi naverokek wekhev, pêka ew erkên 
ku rejîma Komara Îslamî xistiye stûyê wan, 
yan dilxwazane, bona xwe nizîkkirin ji bargeha 
Wîlayeta Feqîh, hewil dane dîroka Kurd û 
Kurdistanê û xebata vê netewê bibin jêr 
pirsiyarê ^û di rastî de ew serbazên rejîma 
Komara Îslamî bûn û dibin û li jêr navê 
pêdeçûn û nirxandin bi ser dîrokê û di 
nivîsarên cuda cuda de bêhurmetî bi buha û 
şanaziyên netewî û demokratîk ên gelê Kurd 


dikin û berdewam hewil dane bona şikandina 
sembolên netewî, hebûn û kerameta netewa 
Kurd hûr û birîndar bikin daku neteweyek 
bêçare û hiloşayî bixin berdestê axa, serdest û 
rejîma xwe, heya ku nan û navekê bidest 
bixin. 

Heyamek e ku kesek bi navê îrfan 
Qaniîferd, di doma siyaset û rêyên naskirî ên 
rejîma Îslamî de, bi hemen ziman û metodê 
mijûlê karê binav lêkolînê ye. Lê di rastî de 
navbirî mijûlê sîxorîkirin li ser Kurd û xebata 
wê di gişt beşên Kurdistanê de ye û ji rêya 
malpera "tabnak" û Muhsin Rezayî, Serokê 
Civata Diyarîkirina Berjewendiyên Rejîmê, kar 
ji bo wê civatê dike ku Refsencanî berpirsê wê 
ye û di malpera "tabnak" a Muhsin Rezayî, 
kewne berpirsê Sipaha Pasdaran de çendîn 
nivîsar li dijî xebata Kurd û bona bêhurmetî û 
sivikatîkirin bi hêma û sembol û tekoşîn û 
cangoriyên netewa Kurd belav kiriye. 


Her weke hate baskirin ev karê Qaniîferd, 
ne karek teze ye û doma siyasetên pêrewkirî 
ên neyarên gelê Kurd û nemaze rejîma 
Komara Îslamî a îranê ye û ew tenê moreyekî 
rejîmê ye ku erk pê hatiye spartin û tu tiştek 
din nine. Lê eva ku di vê navberê û di vê 
nivîsar û basan de renge heya astekê nû bin! 
û pîlanên teze ên dujminê gelê Kurd bin, du 
tişt in: 

Yekem: Çend salek in ku rejîma Komara 
Îslamî ji rêya navendên lêkolînî û stratijiyên 
xwe ve kesên han perwerde dike û bi qewlê 
wan, evane bi zimanek zanistî diaxivin û bi vê 
rêkê ve dixwazin kesên sava bilêbînin ku qisên 
mirovên han zanistî ne û eva niye di zankoyên 
binav û deng de mijûlê lêkolînan in! Lê 
naveroka babetên wan bi tewahî dûr e ji 
zanistîbûnê û bêbelgeyî bi tewahî pêre diyar 
e. Mirovên han ji bo gotinên xwe tu senend û 
belgeyek dîrokî a bawerpêkirî nîşan nadin, û ji 
bo îsbatkiriana tawanbariya goriyan, tenê 
gotinên dujmin û neyarên Kurdan tînin û vî 
karî bi karek zanistî û akademîk binav dikin! 

Bo mînak axayê Qaniîferd nivîsek di 
19.04.2010'a de di malpera "tabnak" de belav 
kiriye ku di pêşekiya vê malperê de bo 
babetê, bi rohnî diyar e ku Qaniîferd erk 
pêhatiye spartin ku li ser Partiya Demokrat a 
Kurdistana îranê tiştek dûr ji rastî û 
çewaşekarane binivîsîne. Navbirî jî di vê 
pêwendiyê de ewa ji dest hatibe, kiriye û 


dîrokek xeyalî û pirr ji nerastî, şaşî, buxtan û 
bêhurmetîkirin bi Kurd û Partiya Demokrat û 
Dr. Qasimjoyê nemir û şoreşa Kurd di 
Kurdistana îraqê û pirraniya Kesayetiyên Kurd 
amade kiriye û ji zimanê îxanetkar û kesên 
nenaskirî û çavkaniyên nediyar ve, direvan 
dike. 

Duyem: Weke pêvajoya herdemî, vê carê 
û di vê qonaxê de kesên han cehdê dikin ku ji 
rêya piştevanîkirin ji kes û aliyekê, êrîşê bikin 
ser kes û aliyên din û di rastî de ji vê rêyê ve 
dixwazin dijberî û netebahiyê bixin navbera 
xebatkar û aliyên çeleng ên Kurd û bi vê 
metoda nû! dujminatiyê di navbera wan de 
pêk bînin. Her di vê pêxemê de ye ku kesên 
weke Qaniîferd, carna piştevanî ji dîroka 
Kurdistana îranê dikin û êrîş dikine ser dîroka 
Kurdistana îraqê û carek din û bi hêcetek din, 
berevajî wê riftarê dikin. Carekê bêhurmetiyê 
bi Pêşewayê nemir û carek din bi Barzaniyê 
nemir dikin û rêberekî Kurd xwe re dikin çeper 
û kerb û kîna xwe bi ser Dr. Qasimloyê nemir 
de dibarînin. Mirovên han kes û aliyan dikin 
çeper ji xwe re û êrîşê dikine ser kes û aliyên 
din û siberojê çepera xwe vediguhesin û ji 
cihek din ve êrîşê dikine ser çepera berê, 
daku bi vê metodê Kurd û Kurdistanê tûşî 
nakokiyên û aloziyên siyasî û hizrî bikin û beg 
û axayên wan jî bêxem birûnên ku kurd 
berdana canê hevdu. 

Ewa ku li dawiyê de hewce ye pêdagirî bi 
ser de were kirin, eva ye ku xelkê Kurdistanê 
û hêz û aliyên xebatkar di gişt beşên 
Kurdistanê de divêt agehdarê siyasetên han û 
kesên han bin, nemaze kesên ku ji aliyê 
dezgehên sîxorî ên rejîmê ve tên rênimayî û 
rêberîkirin û armanca wan tenê pêkanîna 
nakokî di navbera xebatkar û azadîxwazên 
kurd de ye. Nemaze rêberên siyasî ku nabe 
derfetê bidin kesên wisa ku dixwazin xwe 
nêzîkê wan bikin û di nava wan de bona 
îsbatkirina nerastiyên xwe mifahên nebicî 
bistînin. Kesên han ger bi navê zanistîbûn û 
azadiya ramanê û rexnegirtinê ve karên han 
dikin, divê zêdetir agehdarê wan bin û 
meydana siyasî a Kurdistanê derfeta karên 
han ên çewaşekarane nede wan. Çimku 
azadiya hizr û raman û rexnegirtin, 
pirensîpeke herdemî a xebata azadîxwazane a 
Kurdistanê bûye û tekez li ser de tê kirin û her 
di vê pêxemê de jî rexnegirtin bi aramanca 
hînbûn û dubare nekirina şaşiyan di dîroka 
Kurdistana îranê de pirensîpeke cihgir bûye û 
berdewam e. Şehîd Dr. Qasimlo bi terzek 
zanistî û dirust û rexnegirane, dîroka Komara 
Kurdistanê bas kiriye û kêmasiyên wê jî 
destnîşan kiriye. Lê rexneya dirust û di 
pêxema baştirkirin û nehiştina kêmasiyan tevî 
çewaşekarî û anîna belge û dukomentên 
nerast bi armanca bêhurmetîkirin bi 
neteweyekê û dîroka wê, du tiştên cuda ji hev 
in û cudahiya wan bi qasî kêra nojdarî û 
neştergeriyê û xencera ku ji piştve ji aliyê 
neyar û dujminan ve tê weşandin e. 

Partiya Demokrat A Kurdistana îranê 
Ragihandin 
15.08.2010 
24'ê Gelawêja 1389 

HEVPEYVINA - SIYASI 


Agirî 


Hevpeyvina kovara Livîn ligel Sekreterê Giştî ê PDK îranê 

Mistefa Hicrî: Niha Komara Îslamî a îranê pêtir ji her demekê di nav 

kirîzan de ye 




M istefa Hicrî Sekreterê Giştî yê 
Partiya Demokrat a Kurdistana 
îranê di hevdîtinek taybet bi 

kovara Livîn re, bas ji rewşa niha a îranê 
dike û amaje bi rola opozîsyona îranê dike 
û di vê qonaxê de navhatî jê waye ku dibe 
nizîkbûnek pêtir di navbera hêzên 
opozîsyonê de hebe, bona wê ku bikarin bi 
bernameyek hevpar kar bikin. 

Livîn: Dîtîn û nêrîna we lî ser doza 
Kurd û metodên çareseriya wê çiye? 

Mistefa Hicrî: Doza kurd bigiştî li vê 
qonaxê de rastî guhertinên pozetîv li gor 
serdemê xwe yê berê hatiye, lê ev 
guhertinane di Kurdistana parçe parçekirî 
de ji welatêkê ve bo welatek din bi ferq e. 

Li Turkiyê ku hem di warê coxafiyayî ve û 
hem di warê nifûs ve, zêdetirîn Kurd têde 
akincî ne, he ji niha ve vebûna 
demokarasiyê ji gişt welatên din ên ku Kurd 
têde akincî ne, zêdetir tê berçav û ev 
pêvajoya ber bi pêş diçe. Partiyên Kemalîstî 
û hêza leşkerî a desthilatdar ku kospa 
sereke li hember geşekirina demokrasî û 
mafê Kurd û netewên din ên welatê Tirkiyê 
bûn, lawaz bûne û ne xwediyê rola xwe a 
berê ne. Hinek ji pirensîpên demokrasiyê rê 
ji bo Kurdên vî welatî xweş kiriye daku 
bikaribin çalakiyên xwe ên sivîl birêve bibin 
û jî vê rêyê ve daxwazên xyve bînin berbas. 
Eva jî di halekê de ye ku di îran û Sûriyê de 
derfetek weha ji bo Kurdan tune. 

Li Sûriyê Partiya Beis a desthilatdar 
bawerî bi mafê netewa Kurd nine û tu 
derfetek^ bona tekoşîna siyasî a Kurdan 
nîne. Li îranê de jî rejîma îranê ne tenê ji 
bo gelê Kurd û gişt netewên din ên îranê, 
belkî heta tu mafekê ji bo nêzîktirîn dost û 
alîgirên Xumeyniyê rêber û damezirênerê 
vê rejîmê jî liberçav nagirin. 

Kurdistana îraqê bi xweşî ve cuda ye tevî 
beşên din ên Kurdistanê û serbarê aloziyên 
zêde ên navxweyî yên îraq û herêmê, dîsan 
karên xwe ber bi pêş dibin û eva jî cihê 
hêviyê ye. Ger em bixwazin bas ji şêwazên 
çareseriya doza Kurd bikin, divêt bibêjin ku 
her beşek ji Kurdistanê pêka zirûfa xwe a 
taybetî, pêwîstî bi rêçareyek taybetî heye 
ku kurdên wan beşan di vê pêwendiyê de 
bi xwe divêt biryarê bidin, lê em j/veke 
Partiya Demokrat a Kurdistana îranê, 
rêçareya fedralîzmê bi baş dizanîn, 
fedralîzmek ku li ser bingeha coxrafî û 
netewî be daku Kurdên ku di çarçoveya 
welatên ku têde dijîn, desthilta birêvebirina 
xwe hebin û di birêvebirina giştî a welat de 
jî pêka yasayê beşdar bin. 

Livîn: Nêrîna we bo opozîsyona Kurd 
di vê qonaxê de li hember rejîma 
îranê de çiye? 

Mistefa Hicrî: Opozîsyona Îranî ku 


mezintirîn pirsên wan, akincîbûna rêberiya 
wan li derveyî Kurdistana îranê ye, 
bihêztirîn û jihevnêzîktirîn opozisiyon e ku 
her yek ji wan pêka giranî û derbazbûya 
xwe di nava xelkê Kurd de alîgir hene. Ev 
pênaseya kurt derheq hêzên kurdî, bi vê 
wateyê nîne ku em ji rewşa wan hêzane û 
heta PDKÎ razî ne, belkî armanc 
berhevdanek e li hember hêzên jihevdu 
belavbûyî ên opozîsyona seranserî a îranê. 
Di rastî de pirr kêm in ew hêzên siyasî ên 
ku bikarin di navxweyî welatê îranê de li 
ser guhertinan xwedî bandor bin û ji aliyê 
xelkê ve bihên piştevanîkirin. Niha piştî 
encamdana binav hilbijartina gera 10 mîn a 
Serok Komariyê ku di 12ê' Cozerdana sala 
borî de birêve çû, dengdana xelkên nerazî ji 
ragihandina encama^ wê hilbijartinê, bû 
sebeb ku hêdî hêdî îraniyên derveyî welat 
bi xwe ve bên û niha kombûnan pêk tînin û 
bas ji rewşa niha û pêşeroja îranê dikin. Di 
2-3 mehên borî de çendîn civînên girîng ên 
han li Amerîka, Feranse û îtaliya de hatine 
lidarxistin ku li cihê xwe de hewceyê 
baldanê ne. Şanda nûneratiya Partiya 
Demokrat di wan hemû civînan de beşdar 
bûye û bona nêzîkkirina nêrîn û boçûnên 
cuda derheq rewşa niha û pêşeroja îranê 
pirr hewil daye. 

Bi vî awayî digîjin vê encamê ku hêzên 
opozîsyona Kurdî jî di qonaxa niha de ne 
cihê rezamendiyê ne, serbarê hemû ew pirs 
û astengên berbirûyê wan, divêt ew jî 
zêdetir hewlê bidin daku astengên ser rêya 
jihevdu nêzîkbûn û bîrkirinê di pilatformeke 
hevbeş de bona çavaniya xebat li dijî rejîmê 
û wê rejîmê vêde bibin. Çimku rejîma 
Komara Îslamî di vê qonaxê de zêdetir ji 
her demekê tevî kirîzên navxweyî û derveyî 
berbirû bûye û tu derfet û eqlaniyeteke 
îroyîn jî nine ku bikaribe bi ser wan kirîzan 


de zal be, belkî gişt diyarde bas ji zêdebûna 
kirîzan dikin. 

Livîn: Hûn di astê erk û 

berpirsayetiyên xwe ên dîrokî de 

zirûfa niha a opozîsyona îranê, 
nemaze Kurd li hember guhertin û 
pêşhatan de çawa dibînin? 

Misteha Hicrî: Guhertinên herêmî, 
zêdetir ji warê nerênî ve bandor xistiye ser 
bizava rizgarîxwazane a gelê Kurd. Lê 
beşeke sereke a sedeman vedigere bo 
bîrkirinên nedemokratîk û paremayî ên 
hikûmetên welatên herêmê ku tu 

baweriyek bi mafê netewî ninin û 

mafxwaziya Kurd û gişt netewên din ên bê 
dewlet û mafbinpêkirî di arasteya 
lawazkirina desthilata navendî de dibînin. 

Lewma ne tenê hevkar û yarmetîder 
ninin ji bo berbipêş xistina mafên siyasî ên 
netewa Kurd, belkî gellek caran di 
tepeserkirin û kuştina Kurdan tevî her yek ji 
dewletên hakim bi ser Kurdistanê de dibin 
hevpeyman. Li warê navnetewî de jî, ger 
em bi hûrî mêze bjkin, rastiya wê eva ye ku 
-xincî Kurdistana îraqê, ku li derveyî vîn û 
heza hikûmeta navendî, zêdetir seba 
hevkariya navnetewî, bi xweşî ve bûye 
xwediyê hikûmetek utonom û nîve utonom- 
tenê li warên mafê mirovî de mêzeyî pirsa 
Kurd dikin û gellek caran ku berjewendiya 
wan dixwaze ji wî kuncî ve bas ji pirsa Kurd 
dikin û nîgeraniya xwe derheq binpêkirina 
mafên wan diyar dikin. Siyaseta han jî heya 
niha kêmtirîn bandor hebûye heta li ser 
parastina mafê mirovan. Dewletên cîhanê, 
hem Rojava û hem Rojhelat, siyasetên wan 
li ser bingeha parastin û berfirehkirina 
berjeweniyên wan hatiye darêtin û di zirofa 
niha de, ev berjewendiyane bal Kurdan 
nahên dîtin. Bi vî awayî em dibînin ku heya 

niha jî boçûnên dewletan, nekarîne 
bandorek erênî a berbiçav li ser doza Kurd 
hebin. Lewma Kurd serbarê wê ku hewce 
ye hewil bide pêwendiyên xwe tevî dewlet 
û partiyên pêşkevtî ên herêm û cîhanê 
baştir bike û bi vê rêkê ve bala hêza cîhanî 
bo aliyê doza Kurd ve rabikişîne, lê divêt 
zêdetir li ser hêza xwe û siyaseta dirust û 
îroyîn a xwe hesêbê bike bona pêkanîna 
her terze guhertinek li ser çarenivîsa xwe. 

Livîn: Gelo hûn bi hewce nizanin ku 
di zirûfa han a hesas û girîng de 
navendekê kar û biryardanê bona 
berbirûbûn û karkirina heveş a 
partiyên parçe parçebûyî pêk bînin û 
pirsên çarenivîssaz weke armanca 
sereke û bingehîn bihesibînin? 

Mistefa Hicrî: Me weke partiyeke 
Kurdistanî û bibandor pêka hêz û şiyana 
xwe tevî nûnerên 16 saziyên siyasî û çandî 
ên netewên din ên Îranî - xincî farsan- 
nûnerên gişt netewên weke netewa Kurd, 
Belûç, Turk, Turkman û Ereb hevpeymanî 
pêk aniye û me li ser bingeha fedralîzma 
netewî- coxrafiyayî gişt hêz rêkxistin e bona 
karê hevbeş bi armanca pêkanîna 
hikûmetek demokrat û federal ^ piştî 
hilweşandina rejîma Komara Îslamî a îranê. 
Xincî wana em digel komek ji partî, sazî û 
kesayetiyên Îranî, çi çepgir û çi demokrat, li 
halê diyalogê de ne bi armanca jihev 
nêzîkbûnê û ger em bikarin emê hinek 
hevalbendiyan pêk bînin ku encama wê di 
xizmeta gişt gelên îranê û azadî û 
yeksaniyê de be. Tevî vane hemûyan, em 
di navxweyî welat de mijûlê rêkxistina 
berdewam a xelkê Kurdistanê ne û kar 
dikin bo vê hindê ku di dema hewce de 
belavbûn û ji hevdu dûrketin bigîjin 
kêmtirîn astê xwe. Li warê karê ragihandinî 
de jî serbarê hebûna gellek kêmasiyan û 
nebûna îmkanatan, me hewil daye rastiyên 
siyaset û bernamên Partiyê bo xelkê ron 
bikin û nûnerê pêwendiyên me li Amerîka û 
Ewrûpa û herwiha li Kurdistanê di pêwendî 
û kombûnên berdewam de ne. 

Lîvîn: Gelo tu bernameyek ya hewla 
jihev nêzîkbûn yan yekxistnewa her 
du beşên niha ên Partiya Demokrat, li 
holê de ye li halekê de ku hûn bi xwe 
bandorên nigetîv ên vê cudabûnê bi 


başî hest pê dikin? 

Mistefa Hicrî: Derheq parçe parçebûna 
partiyên Rojhilatî û karkirina hevbeş bihev 
re, piropagendeya her yek ji wan partiyan, 
(nemaze yên ku cuda bûne) li pêwendî tevî 
yekgirtinê û eva ku her yek ji wan xwe bi 
alahilgirê bihevrebûn û yekbûnê dizane, 
hinek di çarçoveya dirûşm û fêlkariyan de 
ye, lewma heya niha serbarê wan hemû 
dirûşman, heta yekbûnek lawaz jî di nava 
wan hêzan de pêk nehatiye. Derheq wan 
kesên ku nêzîkê çar salan beriya niha ji 
Partiya Demokrat cuda bûne, ger wan 
bawerî bi yekgirtin û bihevrekarkirinê heba, 
qet cuda nedibûn û aliyê kêm ger cuda jî 
dibûn, navê Partiya Demokrat bi neheq ji 
xwe re hilnedigirtin û bi vî awayî asteng li 
hember bihevrekarkirinê de pêk nedianîn. 
Em şahid in ku di hemû beşan de aliyê kêm 
di 10 salên borî de, aliyên ku ji partiyekê 
veqetiyane, zêdetir bi qebûlkirina navek nû 
tekoşîna xwe bi terzekê ku bi qazanc 
zanîne, domandine û rê ji bo hevkarîkirinê 
tevî ew partiya ku jê veqetiyane, xweş 
kirine. 

Em jî di Partiya Demokrat de herdem 
amade bûne û amade ne ku tevî wan 
hevalên xwe ên berê li ser karkirina xwe li 
ser gellek waran de bikevin diyalogê. Bo vê 
yekê jî tenê daxwaza me eva ye ku navê 
Partiya me li ser xwe rakin û navek din ji 
xwe re hilbijêrin daku em bikaribin rê ji bo 
vê pêşveçûnê xweş bikin. 

Livîn: Rewşa mafê mirov û azadiyên 
medenî di îranê de ketiye jêr pirsiyarê 
û çendîn tv û saziyên civaka sivîl di 
cîhanê de ev karê rejîma îranê xistine 
berbas û lêkolîn û rexneyên zaf 
derheq girtin û bidarvekirina xelkê 
azadîxwaz ji aliyê rejîma îranê ve 
hebûne Gelo rola opozîsyona Îranî di 
vê pêwendiyê de çi bûye? 

Mistefa Hicrî: Komara Îslamî a îranê 
seba vê çendê ku di nava xelkê de xwediyê 
tu pêgehekê nîne û bi tewahî ji xelkê dûr 
ketiylp bûye hêzekî dijî xelkî, yan em 
dikarin bibêjin ku xelk û rejîm du aliyên bi 
tewahî ji hev cuda û dijî hev in. Xelik hemû 
xebatê dike ji bo bidesxistina azadî, kar, 
nan û hemû ew hewcehiyên madî û 
menewî ên ku rejîmê ji wan standiye û 
dagîr kiriye. Ji aliyek din ve armanca rejîmê 


Komara Îslamî a îranê seba 
wê yekê ku reh û rîşal di nav 
xelkê xwe de nine û ji xelkê 
veqetiyaye, bûye hêzek li dijî 
xelkê 

jî tenê parastina desthilata xwe bi her 
nirxekê ye. Daxwazên xelkê nemaze 
daxwazkirina azadiyan bi tewahî tevî 
armancên rejîmê dijî hev in û rejîm baş 
dizane ku azadiya xelkê dibe sebebê 
nemana rejîmê. Rikeberî û bihevre 
berbirûbûna xelkê û rejîmê di vê pêxemê 
de her ji roja bidestve girtina desthilatê ji 
aliyê rejîmê ve destpê kiribû û di wan salên 
derbazbûyî de berfirhetir bû, bi terzekê ku 
ger di destpêka bidestvegirtina desthilatê ji 
aliyê rejîmê ve tenê hejmarek kêm ji sazî û 
kesayetiyên siyasî dijî rejîmê bûn, dijberiya 
han niha gelek ji kesayetiyên olî jî bi xwe 
ve girtiye ku ji piştevan û heta hinek ji wan 
damezirinerên rejîma komara Îslamî bûn. 
Rejîm li hember daxwaz û nerazîbûnên 
xelkê take rêyek ku girtiye pêşiya xwe, 
tepeserkirina xelkê azadîxwaz û xebatkar e. 
Di vê pêwendiyê de binpêkirina mafê 
mirovan, tengkirina azadiyan, bêkarî û 
bêdahatiya xelkê û zorbûna hejmara 
bengdaran bi madeyên sirker di îranê de 
dengvedanek berfireh di cîhana pêşkevtî û 
kom û civatên cîhanî ên mafê mirovan de 
hebûye. Di sala derbazbûyî de îran li warê 
daliqandinê, piştî welatê Çînê di cîhanê de 
pileya yekem hebû. Herwiha îran bi 
zindanîkirina rojnamevanên serbixwe nav 
derkiriye. Kiryarên han ên rejmê jî bûye 
sebeb ku rejîma Îslamî a îranê heya niha bi 
dehan car ji aliyê Civata Ewlehî a Netewên 
Yekbûyî û saziyên parêzerê mafê mirovan 
were mehkûmkirin. Hewce ye ku em li vir 
îşare bi vê yekê jî bikin ku asta tundûtûjî û 
binpêkirina mafê mirovan di nava netewên 
îranê de nemaze di nava netewa Kurd de 
gellek zêdetir û berfirehtir bûye. Rola 
opozîsyona Kurdî û heta opozîsyona 
seranserî xincî xebatkirin dijî rejîmê û 
eşkerekirina wan kiryarên dijî mirovane tu 
tiştek din ^ nîne. Partiya Demokrat a 
Kurdistana îranê di vê pêxemê de gellek 
çalakane kar kiriye û herwiha karên xwe 
didomîne. 


Pasdarek Rejîmê: Bi Sê Hereketan Emê Amerîkayê Biçûkde Bînin 


Serokê Idareya Operasiyona Sitada Giştî a hêzên çekdar got: Me hêzên nîzamî bi 
fermandehiya Rêberê mezin amade kiriye û bi Amerîkayê radigehînîn ku ger qesta 
destdirêjiyê bo ser îrana Îslamî hebe, em bi sê hereketan wê bi çukde bînin. 

Serdar Şadimanî got: Di yekemîn kiryar de emê tengeya Hurmizê bi destve bigrin û 
îzna tu hereketekê bi tu kesî nadin û di wî warî de me heya niha çendîn temrîn kirine û 
me şiyanên xwe nîşanî Amerîkayê dane. 

Di hereketa^dûyem de, terha me eva ye ku em hêzên Amerîkayê ên cihgîrkirî li 
Efxanistanê û îraqê bi barimte bigrin û îzna tu hereketekî nedin wan. 

Herweha wî got: sêyemîn karê me evey, çunku em dizanin ku Îsraîl hewşa veşartî a 
Amerîkayê ye, ger biçûktirîn tecawiz bi Iranê bihê kirin emê aramiya wê hewşê têk 
bidin û me ew yeka bo Amerîkayê eşkere kiriye. 

Li wir maf e li vir sûç, temaşe wî aqlê pûç! 



A zadiya olî ji bo bisilmanan li 
welatekê ku xwe^ bi parêzerê 
pîvan û nirxên dînê îslamê dizane, 

dibûya cihê nîqaşê nebe. Lê nayê înkar 
kirin welatên ku herî zêde mafê oliye 
bisilmanan binpê dikin, hema welatên 
bisilman bi xwe ne. Li welatên ku piraniya 
xelkê wan alîgirê meshebê Sunnî in, mafê 
Şîeyan tê binpêkirin, li welatê ku Şîe tê de 
serdest in, alîgirên meshebê Sunnî ji ber 
bêmafiyê hawar dikin. Li çarçoveya 
sîstemên siyasî bi der, nakokiyên nava 
civakê bi xwe jî weke asteng li ser riya 
bihevre jiyana alîgirên dîtinên cudaye olî di 
çarçoveya welatên bisilman de xwe nîşan 
didin. 

Serkêş û pêşengê bêjedaletî û binpê 
kirina mafên olî di cîhana îslamê de, îrorojê 
rêjîma Komara Îslamî ya îranê ye. Di 
heman demê de, gava mijara bikar anîna 
dîn weke emrazê siyasetê jî tê rojevê, dîsan 
her îrana Îslamî di rêza herî^pêşîn de ye. Ji 
dirûşm û siyaseta rojane ya îranê di hundirî 
welat de bigre heya bernameyên rêjîmê di 
asta cîhanî de, her pêgavên ku rêjîm bi 
navê siyasetê an bi nave diyanetê radike, 
nîşan dide ku îran bi çi awayî dîn weke 
emrazê pêşvebirina siyaseta xwe bikar tîne. 
Ew yek jî bi dîtina îdeologên Komara Îslamî 
re bi tewayî hev digre ku hertim dibêjin 
"diyaneta wan eynî siyaseta wan e û 
siyaseta wan jî her eynî diyaneta wan". 

Ev nêzîkbûna dîn û siyasetê li îranê tê wê 
manayê ku her çawan di siyasetê de 
îmkana danustan, netifaqî, lihev kirin, 
serketin û binketinê heye, bi wî awayî dîn jî 
dikare bikeve nava bazarê. Lê weke çawan 
îro bazara siyaseta îranê kesad e û ne di 
navxweyî welat bi xwe de û ne jî di asta 
cîhanî de tu bawerî jêre nemaye, her wisan 
jî bazara dînê dewletî li îranê êdî ciyê 
baweriyê nîne. 

Rêberên Komara Îslamî di heman demê 
de ku basî biratiya navbera bisilmanan 
dikin, ya destê wan tê dikin heya birayên 
xwe yên bisilman ku têgehîştinek cuda ji ya 
wan li dînê îslamê hene bêhêz bikin û ji 
meydanê derxin. Li navxweyî îranê 
zirbirayên xwe yên bisilmanê sune ji hemû 
deselat û derfetên siyasî, abûrî û 
birêveberiyê bêpar dikin. Li Efxanistan, 
îraq, Lubnan û li Pakistanê jî çek û 
teqemeniyê didin komên belengaze şîe 
heya li dijî birayên xwe yên sunne bikar 
bînin. 


Di asta îdeolojîk de jî ayetullahên ku îro 
bi dîn û dîndariyê dilîzin, ferman û 
fetwayên dînî li dijî "birayên" bisilman yên 
sunne derdixin. Bi riya tundajoyên weke 
Mehdî Danişmend re ku bi xwe bûne koka 
netifaqî û ajaweyê, bêrêzî û bêhurmetiyên 
herî mezin bi bisilmanên sunne dikin, lê di 
heman demê de jî basî biratiya bisilmanan 
dikin. Ji wê hê bêşermtir, rêberên Komara 
Îslamî her tim dersa bihev re jiyan, 
parastina mafên olî û xwedî derketin ji 
mafên bisilmanan didin rêberên cîhanê. 

Ev çend roj in ku mijara avakirina 
mizgevtek mezin li "Manhattan a New York" 
ê, nêzîk ciyê ku 9 sal beriya niha Navenda 
Bazirganiya Cîhanî (World Trade Center) lê 
bû û bi destê endamên El-Qaide hate 
teqandin,^ ketiye rojevê. Di wê navberê de 
Komara Îslamî bi hêceta parastina mafên 
bisilmanan ketiye nava tevgerek xurt û li 
dijî kes û aliyên ku naxwazin navendek 
wisa bê ava kirin propagendê dike. Ji 
propagendê hê zêdetir, Komara Îslamî 
hemû hewlên xwe yên dîplomatîk û siyasî 
bikar tîne heya bide selimandin ku Amerîka 
çiqas dijminatiya bisilmanan dike û rê nade 
ku mizgevtek bisilmanan li "New York" 
were ava kirin. Weke qaşo bi xwe hemû 
mafê bisilmanan parastibin, dest avêtiye 
şîret û nesîhet kirina rêberên DYA ê. 

Lê beriya ku Komara Îslamî bikaribe 
banga xwe ya xapînok bigehîne ciyekê, 
karbidestên Amerîka bi xwe rêbaza siyaseta 
Amerîka di wê derheqê de diyar kirin. Li gor 
pilana ku ji aliyê karbidestên bajarê "New 
York" ê ve hatiye pejirandin û birêveberiya 
Obama jî ew pilan erê kiriye, biryar ewe ku 
li nêzîk Manhattan bînayek (awahiyek) ku ji 
15 qatan pêk tê ji bo mizgevt û navendek 
Îslamî bê ava kirin. Manhattan ji bo xelkê 
Amerîka sembola êrişa terorîstî a 11' ê îlona 
2001'an e. Lewma hin kesayetî, sazî û 
dezgehên siyasî, kultûrî û civakî li Amerîka 
li hember ava kirina navendek Îslamî, ew jî 
li ciyê ku li wir dîn weke emrazê siyasetê ji 
bo kuştina kesên bê guneh hate bikar anîn, 
rawestiyan. 

Li hember wê dîtinê Serokkomarê 
Amerîka, bi fermî ragehand ku azadiya olî li 
welatê wan ji bo her dîn û meshebekê 
weke hev heye û kes nikare pêşiya ava 
kirina navendek Îslamî ji bo bisilmanên 
"New York"ê bigre. 

Bi wê niqaşê re, bi cî ye ku ji karbidestên 
Komara Îslamî bê pirs kirin ka gelo heya ku 


ewan bi xwe rê dane ku li bajarên mezin ên 
îranê, ku li her yek ji wan bi dehan hezar 
bisilmanên sune dijîn, mizgevtek suniyan 
bê ava kirin! Di gel ku li bajarê Tehranê 
pitir ji yek miliyon bisilmanên sune dijîn, lê 
hê rê nehatiye dan ku bi tenê yek mizgevta 
suniyan jî li wir were ava kirin. Li bajarê 
Meşhedê heya sala 1993 tenê avahiyek 
piçûk weke mizgevta suniyan dihate bi 
karanîn. Lê di wê salê de ew avahî jî hate 
wêran kirin û ji wê demê ve suniyên 
Meşhedê bêjnizgevt in. îro herî kêm li 16 
parêzgehên îranê bisilmanên sunî dijîn, lê 
rêjîma Komara Îslamî li derveyî gund û 
bajarên Kurdistan, Belûçistan û Turkmen 
Sehra, mafê ava kirina tenê yek navenda 
olî jî ji bo ibadet û Xwedaperistiya 
bisilmanên sunne yên îranê bi rewa nabîne. 

Azadiya olî û azadiyên din heya ku li 
DYA, welatên rojava û di sîstemên 
demokratîk de tên parastin ne mijara wê 
kurte basê ye. Gotin ewe ka gelo 
bazerganên ol û diyanetê bi çi awayî dîn 
weke emrazê siyasetê bikar tînin û heya ku 
li ser azadiya dîn û bihevre jiyana mirovan 
disekinin! 

Di çarçoveya Komara Îslamî de hemû ew 
maf û azadiyên ku mirov weke tak, ji ber 
însaniyeta xwe pêwîstî pê heye bi suç tên 
dîtin. Hemû pîvanên mafê mirovan, azadiya 
ramanê, azadiya olî û heta azadiya kjnc li 
xwe kirinê li Komara Îslamî ya îranê 
qedexe ne. Lê dema mijara bazirganiya bi 
dîn û siyasetê re tê rojevê, Komara Îslamî li 
derveyî sinûrên xwe û ji bo xelkê din îdiaya 
parastina wan mafan dike. Di heman demê 
de rêjîm wisan nîşan dide ku di asta 
navneteweyî de tenê ewe ku piştgir û 
parêzvanê mafê bisilmanan e. 

Rêjîma ku di nava sinûrên xwe de 
mirovan tenê ji ber ku daxwaza mafên 
bingehîn ên xwe dikin, ji ber ku dixwazin bi 
zimanê xwe bixwînin, bi zimanê xwe 
ibadetê bikin, ciyekê ji bo taet û nivêjên 
xwe ava bikin, digre, dikuje û kesayetiya 
tak dişkêne, di heman demê de îdiaya 
xwedî derketin ji mafên bisilmanan li ciyek 
din tîne rojevê. Lê ji wê yekê nafikire ku 
bazerganiya bi dîn re êdî di civakê de kiryar 
nînin. Mafê ku li welatekê ji bo komek 
mirovan rewa ye, li welatek din û ji bo 
komek ji mirovên din yên xwediyê 
baweriyek cuda jî her rewa ye. Ger kes, alî 
an deselatdarek hebe ku bawerî bi wê 
pîvanê nebe, dibe bêjin "mejî betal e û aqil 
pûç". 

Fitwayek ku her 
goriyan distîne 



Selah Muradî 


31 salan berî niha di roja 28' ê 
Gelawêja sala 1358" a Rojî (hemberî 19ê 
Tebaxa 1979'an) de, Xumênî, 
damezirîner û rêberê rejîma teze bi 
desthilatgihîştî a Komara Îslamî a îranê, 
fitwaya "cîhad" ê bi dijî netewa Kurd li 
Kurdistana îranê de derkir. 

Di ola îslamê de "cîhad" dijî dijberên vê 
olê û ew mirovên ku bi dîtin û nêrîna vê 
olê ve bi kafir tên naskirin, ragihandin. 

Xumênî cîhada li dijî neteweyek 
bisilman ragihand ku take tawana wê, 
daxwazkirina mafên netewî ên xwe di 
çarçoveya îranê de bû. 

Li gor dîtina Xumênî, madem ku Kurd li 
ser daxwazên xwe ên netewî pêdagir in û 
amade ninin ku stûxwar û guhgirtiyên 
rejîma wî bin, kafir in û qirrkirina wan rê 
pê hatiye dan. Xumênî rejîma xwe bi 
Îslamî û xwe bi Welî Feqîh û cihgirê 
îmamê Zeman dizanî û di bingehên fikrî 
ên Xumênî û di yasayên sîstema Wîlayeta 
Feqîh de tu mafek bo netewan û 
rêçareya aştîxwazane bo pirsa pirrnetewî 
a îranê liber çav nehatiye girtin. 

Xumênî bi derkirina fitwaya cîhadê, 
rêçareya şikestxwarî a tundûtûjiyê 
hilbijart û bi wî awayî şerekî seranserî bi 
ser netewaj<urd de sepand û hest û soza 
olî a xelkê îranê bo qirkirina azadîxwaz û 
xebatkarên netewa Kurd biziwand. 

Di encama wê fitwayê de bi dehan 
hezar kes ji xelkê Kurdistanê ji aliyê 
cehad pewerên Xumênî ve hatin kuştin. 
Kuştina xelkê Kurdistanê û tepeserkirina 
wan bi tawana mafxwaziyê, niha jî 31 sal 
piştî wê fitwayê didome û fitwaya cehadê 
rojane li Kurdistanê goriyan distîne. 
Zêdebarê wan hemû gorî û kuştinan jî, 
netewa Kurd her wa li ser daxwazên xwe 
ên netewî pêdagir e û rêçareya cehadê jî 
nekarî pirsa Kurd di îranê de çareser 
bike. 


Dema biryardanê 



A: Arîn 

rondik24@yahoo.com 

L iv û bizavên Amerîka li 
deverê û anîna hêz û alavên 

leşkirî û gefên berdewam yên îran, 
Îsraîl û Amerîkayê bo ser hev, eger 
û nîşaneyên şer û aloziyek din li 
deverê de digehînin. Herweha 
bihêzkirin û jordebirina şiyan û 
karînên leşkirî yên welatên erebî li 
devera "Xelîc Fars"ê de, yekî din ji 
nîşaneyan e ku amerîka dixwaze 
hevsengiya hêzê him bo êrîşa ser 
îranê û him jî li egerek din de bo 
berbirû bûna tevî îranek etomî de 
biparêze. Li pêxem vê stratejiyê de 
jî Amerîka dixwaze yekem car 
Erebistana Seûdî û Kuwêtê pirçek 
bike û 84 balafirên şer yên F15 
bifroşe Erebistanê û 209 mûşekên 
Patiryot jî bifroşe Kuwêtê. Ew 
danûstandinên çek û teqemeniyan 
li navbera Amerîka û hevalbendên 
xwe de dide xuyandin ku civaka 
cîhanî li ser pirsa navikî a rejîmê 
gihîştiye qonaxa dawîn û binbestê û 
xwe ji bo qonaxek dijwar berhev 
dikin. 

Ew gef û gurr, manovrên leşkirî, 
ceribînên mûşekî ên nû û liv û 
tevgerên deverî û yargîriya wan li 
vê dawiyê de, beşek in ji piroseya 
şerê rewanî û ragihandinî, herweha 
destpêka qonaxa nîşandana çeng û 
didanan ji hev. 

Eva jî li encama berdewamiya 
Komara Îslamî di piroseya 
meyandina Uraniyomê, serhişkiyên 
wan û guhnedan bi biryarname û 
yasayên navnetewî de ye ku 
nigeraniyên navnetewî li dor vê 
pêvajoyê de zêdetir kirine. Bi taybet 
ragihandina bikarxistina nawenda 
etomî ya Bûşehrê bûye sedem ku 
carek din cîhan veciniqe û metirsiya 
naveroka vê rejîma dijî mirovahî û 
hov ku li rastaya bidestxistina çeka 
navikî de gavan hildigre, hest pê 
bikin. 

Lewma em dibînin ku dîsan qala 
êrîşa leşkirî ketiye rojevê. Li vê 
derheqê de jî me dît ku Can Bulton, 
nûnerê berê yê Amerîkayê li NY' de 
hişyarî da Îsraîlê ku tenê 8 rojên 


din dem heye ku êrîşê bike ser vê 
nawenda etomî, nexa piştî wê dê gelek 
direng be, çunku wê demê her terze 
êrîşek dê bibe sedema belavbûna tîrojkên 
etomî û dê zirarê bigehîne şaromendên 
sivîl. Eve jî di halekê de ye ku pir caran 
Amerîkayê ragihandiye ku hemû rêçare ji 
bo pêşîgirtina îranê di warê navikî de 
amade ne. 

Li hember de jî Xamneyî, rêberê 
Komara Îslamî çend rojan berî niha di 
axaftinekê de him qada şerê bi 
Amerîkayê li egera êrîşa leşkirî bi vî welatî 
re eşkere kir û him jî amadegiya bimerc a 
xwe ji bo gut û bêjên bi Amerîkayê re 
nîşan da. Li gor Xamineyî, li egera êrîşê 
de qada şer dê berfirehtir ji deverê be. 
Herweha dawîanîn bi eva ku wî bi " gef, 
tehrîm û zorî" da zanîn, ji mercên sereke 
yên Komara Îslamî ne bo gut û bêjan bi 
Amerîkayê re. 

Bi giştî biryara dawîn, çi şer û çi jî 
çavnihêrî, biryarek nine ku mirov gelek 
pê xweşbîn û bibawer be. Çunku êrîşa 
leşkirî jî bi qasê hikûmeta îlahî a xwedî 
çeka etomî metirsîdar û pirzirar e. Ji hêla 
din ve jî welatên erebîyên derdora Xelîc 
Farsê jî bi qasê Îsraîlê ji îrana etomî tirs 
û xof hene, nemaze ger bi eşkereyî jî 
ranegehînin. Her wekî wê ku Yûsif Etiye, 
balyozê îmaratê li NY de ragihand ku em 
nikarin bi îranek navikî re bijîn û diyar kir 
ger ku Amerîka pêşiya etomîbûna îranê 
negre, gelek ji welatên derdora Xelîc 
Fars"ê dê ji hevalbendiya bi Amerîkayê re 
poşman bibin û dê tevlî hevalbendiya 
Iranê bibin.Lewma niha Amerîka û Îsraîl li 
hember dem û qonaxek çarenivîssaz û li 
durêyekê de cî girtine, êrîşa ser îranê yan 
qebûlkirina îrana etomî. Lê hinde 
nakişîne ku her yek ji wan neçar bin 
biryara xwe ya dawîn û bersiva vê 
pirsiyarê bidin. Helbet eve di halekê de 
ye ku melayên kewneparêz berî wan 
duyan negihîjin tu encamekê, çunku 
xeter li ser serê wan e. 

Kurd û referandoma Tirkiyê 



Şakir Molayî 

Destûra niha ya 
Tirkiyeyê piştî 

kûdetaya sala 

1980'an ji hêla 
kûdetaçiyan û di 
berjewendiya hêzên 
leşkerî de hatiye 
nivîsandin ku 

nedemokratîk û kêmasiyên zaf têde hene û 
divê bê guhertin. Bi salan e ku Hikûmetên li 
dû hev yên Tirkiyê li gorî vê destûrê 
birêveberiya welat dikin û li gorî heman 
destûrê neheqiyek zaf derheq gelên neturk 
û yek ji wan jî kurd kirine û heya niha bi 
hezaran siyasetvan, rewşenbîr, ciwan û 
kalên kurd di girtîgehên Tirkiyê de hatine 
îşkencdan û rizandin, bi hezaran hatine 
kuştin û bêser kirin, gundên kurdan hatine 
kavilkirin, zimanê kurdî hatiye qedexekirin û 
siyaset, axaftin, xwandin, nivîsîn û jiyana 
azad li kurdan hatiye heramkirin, bi giştî 
ketine ber pêl û tîrojkên asmîlasiyonek 
dijwar. Destûrek ku niha desthilatdarên 
Tirkiyeyê bi awayekê îtiraf bi kêmasiyên wê 
dikin ku bi salan azadiya welatiyan binpê 
kir û di vê navberê de zirarmendê sereke 
kurd bûne. 

Piştî hatine ser kar a AKP'ê ku siyaseta 
wê li dijî berjewendiya general û kemalîstan 
e, dest bi lêdan û herifandina bingehên 
kemalîzim û erteşê hatiye kirin û em dibînin 
ku hikûmeta vî welatî di hewla guhertina 
hin xalên wê destûra nedemokratîk de ye û 
bo vê meremê jî paketek amade kiriye ku 
piştî pesendkirinê li parlementoya wî welatî 
de dixweze danê ku qirar e Iil2ê îlona 
2010'an de li seranserî Tirkiyeyê de bikeve 
ber refrandom û xelkê wî welatî çarenivîsa 
wê diyarî bikin. Her çiqas ku ew xalên ku 
dibine sedema înkar, zulm û zorî, bêedaletî 
û daxistina partiyên siyasî ku kurd goriyê 
sereke yên wan in, her li cihê xwe de 
dimînin, lê gelek xalên din jî hatine 
guhertin ku rê li perwerda kurdî digirtin û 
rê dide generalan her dema ku bixwazin bi 
rêya kûdetayan ve welat bixine bin 
postalên xwe yên bixwîn. Lê ev reformên 
biçûk li destûrê de rê bo maf û azadiyên 
berfirehtir xweş dikin û hêviya bi azadî û 
guherînên din jî zêdetir dikin. 


Li hember vê pêvajoyê de jî partiyên 
opozîsyonê yên nejadperest û statûkparêz 
weke MHP û CHP, bi tewahî ketine çepera 
dijî wan hûrde reforman û ew yek bi 
parçekirina welat didin zanîn, û daxwaz ji 
alîgirên xwe kirine ku wê refrandomê 
baykot bikin. Ji hêla din ve jî Partiya Aştî û 
Demokrasiyê (BDP) jî ku mezintirîn partiya 
kurdan û xwedî gurûp e li Parlementoya 
Tirkiyê de, beşdarîkirin di vê refrandomê de 
ret kiriye û daxwaz ji kurdên Bakur kiriye 
ku beşdarî refrandomê nebin. 

AK Partiyê di paketa ku bo refrandomê 
amade kiriye çend xal danîne ji wan: 

1. Her aliyek ku hewla kûdetayê di welat 
de bide, divê bê dadgehî û ceza kirin. 

2. Parastina mafê take kesî. 

3- Nasandina mafê karmendên sendîkayî 
weke mafê karmendên hikûmetê. 

4- Kesên serbazî yan arteî jî divê di 
dadgehên sivîl de bên mehkeme kirin. 

Ya ku li paketê de pêwendî bi mafê 
kurdan heye û dewlet jî bi awayekê 
dixwaze wê bike faktera piropagandaya 
xwe, ew e ku mafê kurdan di xala parastina 
mafên take kesî de dibîne. Raste ku li gor 
vê xalê hin maf misoger dibin û kurd jî wek 
her şaromend û takekesek Turkiyê dikare ji 
wê xalê bi mifah be, lê girîngtir ji wê eve 
ku kurd neteweyek e û divêt ji mafên xwe 
yên netewî û siyasî behremend be û ew 
neheqiyên ku bi dehan sal e jê tê kirin bihê 
serrast kirin. Lê gelo di paketa refrandmê 
de îşare pê hatiye kirin yan kurd wekî 
aliyekê hatiye naskirin? NA. Eve jî serbarê 
wê ye ku AKP demek dirêj e projeyek bo 
çareserkirina pirsgirêka kurd amade kiriye û 
propagandayan bo dike. Virde dîsan 
nezalalî û dufaqiyek di kar û bernamyên 
hikûmetê de heye û nekariye dilê kurdan 
bidest bixe û niyeta pak a xwe nîşan bide û 
nigeraniyên kurdan jî verevîne. Her eva jî 
bûye sedem ku niha raya giştî a kurd li 
bakûr de dudil û nîgeran bin û bi vê 
sedemê jî niha beşek berbiçav ji kurdên 
bakûr heya niha bi eşkereyî referandom 
baykot kirine û bi nîsbet kiryar û gavên AK 
partiyê bi guman in û dibêjin ku ew 
dixwaze bi hin mafên biçûk, mafên sereke 
û bingehîn yên kurdan wunda bike û 
desthilata xwe bi ser kurdistanê de 
berfirehtir bike. 



Lê ji hêla din ve jî eva nabe sedem ku 
ger piraniya mafên kurdan di piroje yan 
paketekê de nehên cihdan, ew jî red bikin û 
bêjin yan gişt maf yan hîç, yan reş yan sipî, 
yan Sifir yan Hezar! Gerek em bizanibin 
desthilatek ku heyanî îro înkar û îmhaya 
gelê kurd kiriye û bi hemû awayekê hewla 
jînosayd û asmîlekirina gelê kurd daye, lê 
niha îtiraf bi hebûna kurd û mafê kurd dike, 
li cihê xwe de guhertin û pêşdeçûnek mezin 
e. Lewma raya giştî û partiyên siyasî yên 
kurd niha li hember bijardeyek gelek hesas 
û dijwar de cî girtine û divêt bi zanebûn û 
bi nirxandin û xwendinek rast, dûrbînane û 
realîte ji bûyer û rewşa siyasî ya Turkiyê, 
helwestek hêja bigrin û kerek nekin ku li 
pêşerojê de bikewin ber lome û gazindeyan 
û ji kiryara xwe poşman bibin û zirarê 
bigehînin pêvajoya çareseriyê, 

çunku Tirkiyeyê li ber guherînên gelek 
mezine de ye û kurd jî divêt bizanin ku 
çawa rola xwe li nav hevkêşeyên siyasî de 
bilîzin û berevaniyê ji mafên xwe bikin. 

Xalek din ya girîng jî yekîtî û yekrêziya 
nav texên gel de ye, nabe bi tu awayekê 
gelê me yekîtiya xwe bikin goriyê 
berjewendiyên demkî û serbarê parastina 
yekîtiya xwe, divêt berjewendiyên giştî û 
netewî serdest û serweyî her tiştî bizanibin, 
çunku yekîtî hertim garantiya parastina 
deskevt û bi destxistina mafan e. 


Tunebûna xwarina şîvê, jiyanek stand 

Rojane di jiyana însanan de bûyerên gelek nexeweş û tehl çêdibin. Yek ji wan bûyeran, li 
Farqînê çêbû. Babekî, berpirsê malbata xwe bi destê xwe dawî li jiyana xwe anî. Hacî Oruc 
kesek zewicî û babê 4 zarokan bû. Tu karê wî tunebû. Wî piraniya caran hinek parêz yan jî fêkî 
datiniyan ser arebana xwe ya dest û li kolanan diforot. Eger carê destê wî bihata, karên din jî 
dikir. Rojane îdara mala xwe dikir. Lê rojek ji roja meha Remezanê derket û tu karek nekir, 
êvarî destvale vegeriya mala xwe, lê ji nebûniyê de jina wî tu xwarin ji bo fitarê çênekirîbû. Ji 
jina xwe pirsî ewê bi çi bifitirin? Şîv çiye? Bersiva jina wî dayî, ew di cih de cemidand. Jinê 
gotê; şîv tuneye, tiştek tinebû ku ez şîvê çêbikim. 

Hacî Oruc deng nekir, çû yek bi yek zarokên xwe maç kir û ew li ber singê xwe ve şidandin. 
Piştre derbasî aliyê din yê malê bû. Qederekî tu deng ji Hacî nehat. Dema jina wî lê geriya, dît 
ku Hacî benek avêtiye sitûyê xwe û xwe xeniqandiye. 

Hacî babê 4 jarokan bû, zarokên wî; 11, 7, 5 û 1 salî ne. 

Bila em ji kurdistanîbûna bajarên xwe xwedî derbikevin 



Mecîd Cinîkanlo 

Li madeya 62, 63 û 
64'ê a peymana Sêvr 
de ku ji aliyê hêzên 
hevpeymanan ve hate 
girtin, bas ji avakirina 
dewleta Kurdî ya 


serbixwe li herêma Mûsilê hatiye kirin! Li 
gorî vê Peymanê Kurd piştî rapirsiyê dikarin 
dewleta xwe a serbixwe li Herêma Mûsilê 
ava bikin, lê mixabin dîsan wek hemû carên 
din Kurd dîsan bûne qurbaniyê sat û 
sewdayên hêzên biyanî û dîsan serxwebûn 
ji bo Kurdan kirin xewn û xeyal. Li gorî wan 
Madeyên ku li Peymana Sêvr de hatine 
nivîsandin, tevahiya herêma Mûsilê 
Kurdistan e, û xaka Kurdan e. Mixabin yek 
ji siyasetên herî qirêj yên desthilatdarên zal 
bi ser Kurdistanê de, bê nasnamekirina 
bajarên Kurd akincî û dana nasnameyekî 
xeyrî Kurdî bi wan bajaran e. Serdemekê 
eger Kurdan xwastiban navenda herî bihêz 
ya Kurdistanê nav bibin, bêşik û guman, 
navê Mûsilê dianîn ser ziman. Lê îro rojê 
Kurd xwe Mûsilê bi bajarekî Erebî didin 
nasandin. 

Nebûna Siyasetekî baş û bi pilan û 
bername, hemû bûne sebeb ku Kurd parekî 
zaf ji Xaka Kurdistanê ji dest bidin. Ev axa 
ku bi salan bav û kalên me ji bo wê xwîna 
xwe dan û bi dehan hizar Kurd li ser 
parastina vê nasnameyê hatin Kuştin û 
hatin dûrxistin. Eva ku rast e û Kurd dibe 
dersê ji van karesatan werbigirin, ev e ku 
carekî din wan şaşiyên berê ducarî nekin, 
belkî hemû hêz û rêxistinê Kurdî li derveyî 
hemû siyaset û nakokiyên navxweyî divêt li 
ser parastina axa Kurdistanê hevhizr û 
hevxebat bin. 

Kerkûk wek bajarekî Kurdîstanî ku bi 
salan Kurdan ji bo parastina nasnameya 
Kurdistanîbûna vî bajarî xwîn dan û 
berxwedanî kirin û bi hezaran ciwanên Kurd 
seba parêzgarî ji vê nasnameya Kurdî canê 
xwe gorî kirin, îro rojê bi awayekî zor sade 
û li ser esasê berjewendiyên take kesî û 
partiyên siyasî ketiye nav rewşekî herî aloz 
û Kurd renge bi zehmetekî zaf bikarin 
careke din ev bajarê ku bi xwîna Kurdan 
hatiye avdan, li destê şovînîstan rizgar 
bikin. Bajarek ku ji aliyê Mela Mistefayê 
Barzanî ve wek dilê Kurdistanê hatiye binav 
kirin. 

Her wek me li hilbijartinên vê dawiyê 
yên herêma Kurdistan û îraqê de dît, seba 
nakokiyên nav refên hêzên Kurdî li başûrê 
Kurdistanê, Kurdan bi rihetî parek mezin ji 
dengên xwe ku dikarin belgeyeke din ji bo 
nasnameya Kurdî ya vî bajarî ban, li dest 
dan û tu kes û partiyeke Kurdistanî başûrê 
Kurdistanê xwe li hemberî vê yekê 
sebebkar û berpirsyar nizane?! 

Mistefa Kemal Ataturk dibêje: bila bi 
sedan ciwanên Turk bihên Kuştin, lê 
bihostek ji xaka me kêm nebe, çimku 
dayîkên Turk bi sedan ciwanên Turk ên din 


dê bînin dinê, lê hemû dayikên Turk nikarin 
yek buhost xakê ji bo me bînin. 

Kurd ne wek Neteweyek dagîrker, û ne 
wek Kemal Ataturk, belkî Kurd xwediyê 
xaka xwe ne û naxwazin xaka tu kesekî jê 
bistînin. Kurdan bi salan ji bo vê xaka pîroz 
qurbanî dane û nasnameya Kurdistanîbûna 
wan bajaran bi xwîn û xebata xwe dane 
nasandin. Pêka hemû sened û belgeyên 
dîrokî ev bajar xaka Kurdistanê ne û Kurd 
bi hezaran salî ye ku li ser vê xakê dijîn. 

Niha dewleta nejadperest a Turk û 
Komara Azerbaycana bakûr bi pîlan û 
bernameyan û bi piştevaniya madî ji hin 
girupên Turkên îranê, li hewla kirîna xaka 
Kurdan li parêzgeha Azerbaycana Rojava 
de ne. Li gorî nûçeyan bername û pîlana 
kirîna xaka Kurdan li parêzgeha 
Azerbaycana Rojava û bi taybetî li 4 
bajarên Urmiye, Selmas, Xoy û Makûyê, bi 
awayekî sîstimatîk didome û parek mezin ji 
xaka Kurdan ji aliyê Turkan ve hatiye kirîn! 

Eger em mêzeyî demografiya bajarê 
Urmiyê bikin, bi rohnî ji bo me xuya dibe ku 
ew bajarek Kurdistanî ye. Nêzî 80% ji gund 
û herêmên ser bi bajarê Urmiyê, ên Kurdan 
in, û di nav bajar de renge Kurd û Turk 
beramber bin. 

Di rastî de piroseya bênasnamekirina 
bajarên Kurdan piroseyek e ku bi salan ji 
aliyê rejîmên dagîrker ve tête meşandin. 
Rejîmên dagîrker bi mifahwergirtina ji 
amraz û dirav bi hemû awayekê dixwazin 
bajarên Kurdan ji wan bistînin. Di vê 
navberê de hêzên dagîrker û faşîst li hewla 
dagîrkirina bajarên Kurdan de ne. Siyaseta 
giştî ya desthilatdarên Turk li Komara 
Turkiyê ^peydakirina sînorekî hevpar li gel 
Turkên îranê ye. Eger em mêzeyî xerîte û 
cuxrafiyaya Kurdistanê li çavkaniyên berê 
da bikin, sînorê Kurdistanê li Komara 
Azerbaycan û Ermenîstanê dest pê dike, û 
her wek em dizanin û li dîrokê de heye, 
Kurdan li sala 1927'an de Komareke 
serbixwe li Soviyeta berê hebûn ku li nava 
Kurdan de bi Kurdistana Sor hatiye nasîn. 
Lê sed heyf û mixabin ew Komar jî seba 
berjewendiyên derekî têk çû, û dîsan Kurd 
ketne ber êrîşa dagîrkeran. îrorojê piştî 
salan jinavçûna Komara Kurdistana Sor sed 
heyf û mixabin Kurdan bi çi awayekê ji bo 
nasnameya Kurdistanî ya wan bajar û 
herêmên xwe ku parek ji axa bav û kalên 
me ye, xebat nekirine û bigre li nava kêm Ji 
xerîteyan de ev beş li xaka Kurdistanê dihê 
berçav girtin. Li rastî de siyaseta 
paşekişeya hertimî ya Kurdan û dest 
berdan ji xaka Kurdistanê bûye sebeb ku 
Kurd rojbirojê parekji axa xwe ji dest bidin, 
axek ku Kurdan ji bo vê bi^ salan xebat 
kiriye. Li piraniya çavkaniyên Îranî û derekî 
herêma bi nav Azerbaycan wek parek ji axa 
Kurdan hatiye naskirin. Ehemd Kesrewî 
nivîskarê Turk li pirtûka xwe ya bi navê 
"Şehriyaranê gomnam" dibêje ku pêştir 
Kurdan li herêma Erdebîlê dewletek bi navê 
Mosafiryan hebûne ku zêdetir Ji 300 Salî 
desthilatdarî kirine! Her wisa piraniya navên 


herêmên Erdebîl û Tevrêzê Kurdî ne. Bo 
mînak navê Tevrêzê li zaravayê Kurmancî 
ya bakûrê Kurdistana îranê bi wateya 
bajarekî rêk û serber tê. herweha Tavrêj, 
yan Tevrêz li zmanê Kurdî de tîştekî zaf 
xûya û diyar e û wateya vê rohn û eşkere 
ye - 

Mezintirîn çiyayên herêma Tevrêzê wek 
Sehulan (sebelan) ku bi wateya çiyayê bûzê 
ye, û Sehend ku nawenda hêz û 
desthilatdariya Rewadiyan bûye navên 
kurdî hene. Lê dîsan kurdan tucarî negotine 
ku ev bajar, bajarên kurdanin yan bajarê 
kurda bûne! Lê sed heyf û mixabîn seba 
nebûna pîlan û bernameyekî rohn ji aliyê 
kurdan û bi taybetî hêz û partiyên kurdî roj 
bi rojê xaka kurdistanê hatiye qetandin û 
îro rojê me parek mezin ji xaka xwe ya 
pîroz ji dest daye. Nebûna vê hevdengiyê li 
nava partiyên kurdî û bêdengiya medyaya 
kurdî li hemberî pîlanên neyaran, bûye 
sebeb ku neyarên me bi rihetî pîlanên xwe 
bidomînin. 

Eger em mêzeyî coxrafiya û dîroka 
herêma Azerbaycana Rojava bikin, xûya ye 
ku ev herêm hertim xaka Kurdan bûye û 
Kurd xwediyê sereke yê vê xaka pîroz in. Li 
praniya van bajaran navên Kurdî û Evêstayî 
xûya dikin û navê piraniya çiya û cihên din 
yên herêmê bi kurdî ne. Herwek em dibînin 
ku navê Makûyê li navê Madan, navê Xoyê 
ji çiyayên bi "xwê" çêbûyî yên derdora wî 
bajarî, navê Selmasê li Selemastê anko bi 
wateya bayê hênik ê sibêdehiyê hatiye 
wergirtin. Lê pirs ev e ku gelo çima partî û 
rekxistinên rojhilatê Kurdistanê li hemberî 
van bajaran bêdengiyê dikin û her car bi 
hêcetekê li hember pîlanên dujminên 
Kurdan û neteweya me bêdengiyê dikin? 
Gelo berjewendiyên hizbî li serweyî 
berjewendiyên neteweyî ne? 

Mixabin kêmtir ji TV û medya'ya kurdî de 
bas ji nasnameya kurdistanîbûna van 
bajaran dikin û gelek ji medyayên Kurdî, 
seba hin berjewendiyên hizbî van bajaran, 
bi kurdistanî nizanin. Bajarek ku serhildana 
xanê lepzêrîn, Simkoyê şikak û cihê ji 
dayîkbûna rêber û serdarê navdarê kurd 
Dr. Qasimlo ye. 

Kurd û partiyên kurdistanî divêt karesata 
Mûsil û Kerkûkê wek dersekê ji dîroka me 
wergirin û îznê nedin Urmiye wek Kerkûk û 
Mûsilê ji nasnameya xwe ya kurdistanî dûr 
bikeve û parek dinê ji xaka me dîsan ji me 
bihê wergirtin. Divêt ku em xelkê xwe li 
kurdistanê ji pîlanên ku li hemberî wan 
bajaran de hene, haydar bikin û bêşik û 
guman, medya kurdî dikare rolekî herî 
berçav hebe. Erkê li ser milê nivîskar û 
rewşenbîrên neteweya me ye ku li ser 
nasnameya kurdistanî ya wan bajaran kar 
bikin û xelkê me bi her awayî ku dibe 
haydar bikin. Bê guman neteweya kurd bi 
xaka kurdîstanê netewe ye, û eger em xaka 
xwe ji dest bidin neteweya me jî ji nav 
diçe. 

Serhejmariyên Welatekî “îmam 


W: Ceifer Mubeşirniya 

Di vê nivîsarê de emê bi 
kurtî bas ji pirs, alozî û 
arîşeyên di nava welatê 
îranê de bikin. Bêguman 
ger em bixwazin 

serhejmariyek dirust û tewaw ji ewa ku di 
32 salên derbazbûyî de li îranê qewmîne, 
kom bikin, divêt çend pirtûkan li ser de 
binivîsin, nemaze serhejmariyên gendeliyên 
aborî ên dewletî. Lê ewa ku di vê raporê de 
hatiye, bi mufahsitandin ji çavkaniyan 
hatiye komkirin. 

Riftar û nerêkiyên cinsî: 

Li gor ragihandinek fermî %15,9 mêrên 
zigortî û %4,4 ji keçan beriya gihîştin bi 
temenê 19 saliyê têkiliyên cinsî hebûne. 

Di wê ragihandinê de hin ji pirsgirêkên 
heyî di wê derbarê de bi wî awayê jêrîn e: 

1. Dijberîkirina berpirsan li hember mijara 
hînkirina riftarên saxlem ên cinsî bo 
ciwanan. 

2. Nizimbûna asta perwerdekirina 
ciwanan bona kuntirolkirina jiyanê. 

3. hebûna morala înkarkirinê li hember 
pirgirêkên ciwanan 

4. ciwanbûna civakê û berfirehbûna 
sîstemên ragihandinî 

Xesarên civakî: 

Hejmara bengdaranl îranê ji 2 milyon 
kesan pirr zêdetir e, lê 16 sal e ku ev 
hejmare dubare dibe û di Tehranê de 400 
hezar kesên bengdar hene. 

Telaq di îranê de di sala derbazbûyî de , 
17 ji sedî zêde bûye ku Parêzgeha Yezd, 
zêdetirîn asta telaqê heye. 

Navinca girtiyan di cîhanê de, jijier 100 
hezar kes, 140 kes in, lê halekê di îranê de 
li hember her 100 hezar kesan, 200 kes 
girtî hene. 

Herwiha %30 ji wan serdanên ku bo 
navendên cur bi cur ên orjansî ên îranê tên 
kirin, pêwendî bi azardana jinan, zarokan û 
kalan hene. 

%11 ji jinên xwefiroş ên bajarê Tehranê 
bi agehdariya hevjiyên xwe dest bi vî karî 
didin. 

Di dehsala 60 û 70'an a rojî de, temenê 
xwefiroşiyê jordeyî 30 saliyê bû lê niha 
temenê vî karî gihîştiye serveyî 15 saliyê. 

Hêla feqr û bêkariyê: 

îro seba pirsa bêkarî, helawsan û jidest 
derçûna kuntrola pere di bazarê de, 
serbarê hebûna çavkaniyên zaf ên binerdî 
di welatî îranê de, pêtir ji 10 milyon kes di 
bin hêla feqra "motleq" û pêtir ji 30 milyon 
kesan di bin hêla feqra navincî de dijîn. 

Li gor navenda serhejmariya îranê %25 
ji bêkaran di nava nifşa ciwan de ye. 

Li gor ragihandina nawenda bawerpêkirî 
ên cîhanî, di navbera 180 welatên cîhanê 
de, îran ji warê pêkanîna derfetên karî di 
pileya 143'an de ye. 

Xemokî: 

encama vekolînên Girûpa Civakî a 


Navenda Lêkolînên Sitratîjîk a Aryayê, bas ji 
vê hindê dikin ku %30 ji xelkê Tehranê 
herdem xemok in û %28 ji wan carna şad û 
gellek caran xemok in. 

Pêwîstiyên xwe xemlandinê 
"arayişê": 

14 milyon ji jinên îranê^ alavên xwe 
xemlandinê, bikar tînin û îran di nava 
welatên derdora xwe de di pileya yekem de 
ye, bi awayekê ku %29 ji hemû 
bikarhênerên alavên xwe xemlandinê di 
devera Rojhelata Navîn ji jinên îranê pêk 
tê. Li gor rapora vê çavkaniyê, îran di warê 
xerckirina pere ji bo alavên arayêşî di asta 
cîhanî de, xwediyê pileya sêyem e. 

Jîngeh: 

Niha 1/10 ji axên cîhanê ku ber bi 
têkçûnê diçin û îdî ji bo cotkariyê nahên 
bikar anîn, dikevine nava axa îranê de û 
ger pêvajoya têkçûna axê di îranê de bi vî 
awayî û hankî bilez bidome, di 30 salên 
pêşerojê de, gişt axa biber û berhemîner a 
Iranê ji nav diçe. 

Di her çirkeyêkê de 360 metra çargoşe ji 
daristanên îranê tên wêrankirin. Bi watayek 
din, di her 5 salan de 1 milyon dunim ji 
daristanên îranê ji nav diçin, yanî salane 
%l/5 ji daristanên vî welatî ji nav diçin. 

Di kêleka pîsbûna seqayê nemaze di 
bajarên mezin de, em tevî pîsbûna av û axê 
di pirraniya deverên îranê de berbirû ne. 
Niha rojane 32 tun û salane 12 milyon tun 
kirs û keval di îranê de çê dibe. Ji aliyekê 
ve her tun kirs û keval 500 lîtir şîreyê 
"latex" çê dike û her lîtir şîre dikare 4000 
lîtrên avê pîs bike. Ev kirs û kevalane 
dikarin 118 curên nesaxiyan biafirîne. 

Zewac û telaq: 

62383 keç û xortan di temenê 10 heya 
14 saliyê de jiyana hevpar pêk anîne, ku 
hejmara xortan 19293 kes e û keç jî 43090 
kes in ku 3600 kes ji wan telaq wergirtine. 
Pirraniya wan zarokan zewaca bi zorî bi ser 
wan de haiye sepandin, di halekê de ku 
zewaca zûdem yek ji mezintirîn pirsgirêkên 
mirovî û civakî ye. 

Kirîn û firotina bawernameyên 
xwendinê: 

Kirîn û firotina bawernameyên karnasiya 
bilind û duktorayê, diyardeyek metirsîdar e 
ku gefek micid e li ser xwendina bilind û 
pêşeroj û pêşkevtina giştî a welat, nemaze 
di warê zanistî û aboriya ve dixe metirsiyê. 

Nirxa bawernameya duktorayê 5 milyon 
tûmen û bawernameya karnasiyê 2 milyon 
tûmen e. 

Koçkîrîna mirovên bijarte û 
xwendewar : 

îran xwediyê pileya yekem di warê 
serhejmariya koçkirina mêjiyan di navbera 
91 welatên pêşketî û yên di halê pêşketin 
û geşekirinê ên cîhanê de ye. 

Salane nizîk bi 180 hezar xwendevan ji 
îranê derdikevin û diçine derveyî welat. Di 
encama vê helatinê de salane^ 50 milyard 
dular pere zirar digîjîe aboriya îranê. Li gor 
serhejmariyan, niha pêtir ji 250 hezar 
endazyar û Pijişkên Îranî û pêtir ji 170 



Zemanî” 



hezar îranyên xwediyê bawernameya 
xwendina bilin li Amerîkayê dijîn û li gor 
serhejmariya fermî a îdareya pasportê, di 
sala 1387 a rojî de , rojane 2/3 kes ji 
mirovên xwediyê bawernameya duktorayê, 
15 kes ji mirovê xwedî bawernameya 
karnasiya bilind û sedan kes ji mirovên 
xwediyê bawernameya karnasî, ji welatê 
îranê rewîne. 

Jordeçûna rêjeya bêmînak a 
sîxekirinê: 

Nizîkê 20^ hezar zarokên bênasname di 
seranserê îranê de di encama zewaca 
demkî anku "sîxe" ji dayîk bûne ku bavê 
pirraniya wan torîst bûne. 

Pêka serhejmariyên pejirandî, di rapora 
îranê de hatiye ku serhejmariya sîxe di 6 
mehên destpêka îsal de, %45 jorde çûye û 
rewş wiha dide xuyakirin ku diyardeya sîxê 
hê| ber bi jordeçûnê bimeşe. 

Internêt: 

Rêjeya nifûza înternêtê di îranê de %40 
kêmtir e ji welatên pêşkevtî. 

îranê tenê 465 hezar bikarînrên înternêta 
bihêz û bilez heye ku pêka vê hejmarê îran 
tu cihek di nava pilebendiya cîhanî de 
bidest naxe. 

Navinca nirxa îternêtê di îranê de 11 
beramberî Turkiyê û 330 beramberî welatê 
Japonê ye. Ji warê hêz û lezatiya înternetê, 
îran di nava welatên cîhanê de xwediyê 
pileya 176'ê ye. 

îran ji warê navinca lez û hêza întênetê 
di nava welatêji Rojhilata Navîn ên weke 
îraq, Turkiye, îmarat, Kuwêt, Azerbaycan, 
Pakistan, Erebistana Seodî, pileya herî dawî 
bidest xistiye. 

Serhejmariya Darvekirinê: 

Sala 2000: 165 kes 
Sala 2001: 75 kes 
Sala 2002: 3016 kes 
Sala 2003: 154 kes 
Sala 2004: 108 kes 
Sala 2005: 94 kes 
Sala 2006: 177 kes 
Sala 2007: 317 kes 
Sala 2008: 350 kes 
Sala 2009: 402 kes 

Di sala 2009'an aliyê kêm 5 nûciwan û 13 
jin hatin dardarkirin û kesek jî hate 
ricimkirin. 

N: Mihemdreza Serwê Dilîr 
W: rondik 

B ilez gavan hildigrim, serê kûçê 
pire ji kur û keçên xwendekar ku 
ji zanîngeha Tehranê derketine. 

Hin ji wan li ber deriyên pirtûkfiroşiyan 
sekinîne, desteyek jî li halê meşiyanê de 
ne. Ez dixwazim pirtûkekê bikrrim û 
berevajî her car ku ji ber bêşoliyan dihatim 
û min dema xwe diborand, vê carê nedibû 
ku li ser hemda xwe bimeşim û demê 
biqedînim. Ji nişkîve dengê zarokekê, viyan 
û îradeya meşiyanê ji min stand û neçar 
bûm ku bisekinim. Jiyê kurik ji 10 - 11 
salan pêtir nebû. Bi dîtina rûçikê çirmisî û 
kincên pîs û pintû yên wî, min texmîn kir ku 
ji zarokên ser şeqaman be, zarokên bê 
serperist ku bi sedan ji wan li wî bajarê 
bidoman, bidûkel û girtî de, xewn û 
xweziyên xwe li nav tirombêlan de bicî 
dihêlin, hêviyên wan jî li nav golmekên 
cokan de bizir dibin û rondikên wan jî li ser 
asfalta tezî a peyarewan de dicemidin. 
Zarokên ku taba birçîtiya zêde nakin û ji 
ber vê tawanê, wan diz dihesibînin, kargeh 
kar nadin wan û ger wekî karker jî 
werbigrin heqdestê wan nadin û ... 

Li dîtina yekem de qey tu dibêjî kurik jî 
yek ji wan zarokan e ku ji bo balkişandina 
xelkê digrîn, direwan dikin û pere distînin. 
Li rex wî rûdinêm "çima digrî?" çi 
qewimiye? vê carê jî bi heman dengê girtî 
dibêje "şarevaniyê boyaxên min birin". 
Ciwanek jê dipirse "kuro pere dixwazî"? 
Kurik tiştekê nabêje û xortê ciwan ku 
bêdengiya wî bo rezameniyê veguhastibû, 
jêre got: "Ger rast dibêjî ka destên xwe 
nîşan bide û ger tu boyaxçî bî, destên te wê 
reş bin". 

Kurik bi morala wî ket û got: "Te çi kar bi 
destên min heye?" 

Xortê ciwan ê bextewer ku bûna zarokên 
wusa li şeqamên bajarê xwe de naxwaze, 
dibêje "tif li rûyê te" û biliz dûr dikewe. 

Xwîna min dikele û dixwazim pêsîr û 
berçêla bexteweriya wî bigrim û bidirrînim 
û bi ser de biqêrînim ger tu hevkariya wî 



nakî, aliyê kêm moral û deiya wî binpê 
neke. 

Lê ew çûbû, xal û pinîkên reş li ser kirasê 
wî nîşan ji rastbêjiya wî dikin. Dixwazim 
dildariyan bidim ber dilê wî û wî dilxweş 
bikim û li cihê ew xortê ciwan lêborînê jê 
bixwazim, lê ew ku pir hêrs û xembar bibû, 
bi girî ve dûr diket. Dengê giriya wî eslen 
naşibe girîna zarokên Tehranî, kelogîriyê 
ketiye, girtiye û dikele, qey tu dibêjî qirika 
wî birîndar bûye, Xwedêyo çi bikim? Dûre 
biçim? Yan jêre alavên boyaxçîtiyê 
bistînim? Bi kîjan pere? Min jî ferqek wusa 
bi wî re nine. 

Ev jî birînek li ser birînên bêderman yên 
din! Kurik ji ku hatibû? Serperist û 
bijîvhînerê çend kesan e? Diya kal û nesax 
li bendê ye yan bavê bengdar û motad? 
Xûşka seqet li bendê ye yan birayê birçî? 
Nizanim. Lê her çi be, wî dixwast bişoxole û 
bi destên biçûk yên xwe ku ji ber sirr û 
sermayê şeq şeq û tîk tîk bûne, nanek helal 
bidest bixe. Dixwast diziyê neke, xazokiyê 
neke, dixwast... 

Lê îşev divêt destvala, betal û bi çavên 
pindifî vegere malê û ji sibê ve li hizra 
karek din de be ku karmendên şarevaniyê 
nekarin kel û pelên wî bi xwe lê bistînin! 

Dikevim bîra sukur stûrên ku çend 
pêngavan şûndatir, li derdora meydana 
Inqilabê de li ber guhên rêvîngan de 
diçipandin kasetên şad yên davetan, fîlm, 
pasor, wêne û ...hwd. Wan jî kasibî dikir, lê 
karmendên şarevaniyê tu karek bi wan 
nebûn. Rewşa wan pir baş e, hin ji wan jî bi 
bîr dixin ku rojek ji rojan karê boyaxçîtiyê 
kirine... 



Xunav 


Ji nû ve çavên min li riya te 
diçirûsin, 

Xwezî mûmek bama. 

Da ku riya xewnên te ronahî bikira 
Tenê xunavên şevinî di hişê min de 
dimeyin 

Hûr hûr, li pencera dil didin. 

Tenê ez û sawîrên xwe, 
di nav rûpelan de digerin. 

Sorgul bi dûriya te stûxwar dibin 
wêneyê te li çar goşeyên odeya min 
semayê dike 

Bêhna te dever tijî bêrîkirin 
kiriye, 

Mîna gulên li ber xunava êvarê, 
Mişextiya balendeyên ku bêriya 
germiyanan dikin. 

Pêl dibêje derya êvîndar im 
Xunav dibêje gulan sozdar im 
Heyv dibêje stêrkan dilxwaz im 
Çav li te digerin dildaro 
V?na te bo min roşeng e 
hêviyên te di giyan de sûlav in. 


Li Middle Tennessee State Universityê dersê Kurdî destpê kir 

Li Middle Tennessee State Universityê 
dersên Kurdî destpê kirin. Di hevpeyvîna 
Pişka Kurdî a Dengê Amerîka de zimanzan 
Denîz Ekîcî, li ser destpêkirina dersên 
Kurdî li Zanîngeha Middle Tennessee State 
Universityê dipeyîve. 

Ekîcî dibêje, ji civata Kurdî ya Nashvillê 
û taybetî jî ji xortan coşeke mezin heye û 
heta niha 20 xwendekar serîledana 
bernamê kirine. 

Denîz Ekîcî her wiha dibêje, ew hêvî dike 
ku hem bi alîkarîya Hikûmeta Herêma 
Kurdistanê û saziyên din yên Kurdan ew 
dê di demeke nêzîk de enstîtuyeke Kurdî 
vekin. 




Boyaxçiyê çav bi giryan 


















Romanî: Di şerê dijî rejîma Komara 
Îslamî de em li kêleka Îsraîlê ne 

Ligor ragihandina 
Meşriqê, Tirayan 
Basîsko, Serokkomarê 
Romanya li gotûbêjekê 
de ragihand kuö\ 
dema şer li dijî îranê 
de emê piştevanî ji 
Tilavîv û Natoyê bikin. 

Wî hêvî xwest ku 
pirsa di navbera îran û 
civaka cîhanî bi riya 
dîplomatîk û urpêçan 
ve bihê çareser kirin. 

Basîsko di seredana 
Şîmon Pirêz bo 

Romaniyayê got: hêvî dikim durpêçên ku ji aliyê Şêvra Ewlehiyê 
li dijî îranê hatne pesendkirin, baştirîn rêçare be, nek ew qebrên 
ku Iranê bo leşkeriyên Amerîkayê kulîne. 

Ligel wê yekê, Ertêşa Îsraîlê pirraniya manorên û piroveyên 
nîzamî yên xwe di Romaniyayê de birêve birin ku armanca 
birêvebirina wê, êrîş bo ser îranê hatiye navkirin. 


Xwînxwarên rejîma Iranê, zimanê 
girtiyekî kurd birrîn 


Yekem jina Kurd çû ser bilindahiya çiyayê 
Hîmaliyayê 


Yekem jina Kurd 
a bajarê Mehabda 

Rojhilatê _ 

Kurdistanê bi navê m 
Beyane Fazilî çû 
ser bilindahiya 
çiyayê Hîmaliyayê. 

Beyane Fazilî, 
keçek 23 salî a 
bajarê Mehabadê 
ye û ji malbateke 
werzişvan ji dayîk 

bûye. Fazilî endama Civata Alîgirên Hewraz a Mehabadê ye. 
Civata Hewraz li ser navê çiyavanê navdar ê Rojhilatê Kurdistanê 
Mihemed Hewraz hatiye avakirin ku navbirî sala 2003 an li 
çiyayê Hîmaliyayê jiyana xwe ji dest da. 

Rojnameya Rûdaw ragihand, ku eva 8 sal e Beyane Fazilî 
werzişa çiyavaniyê dike û 4 sal dibe bi awayekî pîşeyî vê werzişê 
dimeşîne. Beyane 18 ê Tîrmeha 2010'an ligel girûpek din a 
çiyavanan bo Hîmalîyayê hat şandin û karîbû bigihîje bilindahiya 
"Nan Pick" a ku 7 hezar û 135 metran bilind e. Rojevakurd. 


'km Baştirîn welatên cîhanê 


Kovara 
Emerîkî a 
''Newsweek", 
lîsteya baştirîn 
welatên cîhanê 
li warê rewşa 
perwerdehî, 
tendurustî, 
aborî û ramyarî 
ve belav kir. 

Li gor vê 
lêkolînê, 

Finlenda 

yekemîn welatê cîhanê ye ku kuwalîteya jiyanê di hemû waran 
de lê bilind e. Duyem û Sêyem, Swêsra û Swêd in. piştre 
Australya, Luksemburg û Norwej tên. Holenda li refa 8'emîn de 
baştirîn welat e. Lê di warê wekheviya homoseksuelan de ew 
yekemîn welat e, li gor Newsweek. 

Di top 10 de 7 welatên Ewropî û Australia, Kendeda û Japon 
in. 

Li jêr lîstê Sûriye cihê 83emîn e. Skorên wê di her warî de kêm 
in. Bi giştî temenê Sûriyan dighêje 63 sal û hejmara bêkaran 
16,6% e. Di warê azadiyan û hevpariya ramyarî de 6.5 (7 a herî 
kêm e). 

Kwalîteya jiyanê li îranê û Kûbayê jê bilndtir derket, (79 û 50) 
li gor Newsweek. 


Ligor ragihandinan, 
xwînmijên girtîgeha Êvînê, 
zimanê Metîn Ercan, girtiyê 
siyasî yê xelkê Kurdistana 
Turkiyê di dema îşkencê de 
birîn û niha ew di rewşek 
pirr xirab de ye. 


Nûçegihaniya Diclê 
ragihand ku Metîn Ercair 
xelkê bajarê Batmana 
bakûrê Kurdistanê ye û di 
heyamê du salên 
derbazbûyî de di girtîgeha 
Êvînê de du caran tûşî 
sekteya mêjî bûye û di 
herdu caran de jî siqet 
bûye. Zekî Ercan birayê 


Metîn ev nûçeye piştrakir û got ez heya niha 4 caran çûme îranê 
û min birayê xwe dîtiye û ew pirraniya dema xwe di bin îşkencan 
de ye û di bendên takekesî de ye. 


Niha ku birayê min di halê mirinê de ye, rejîmê 27 milyon 
tûmenan ji min sitandin ku birayê min serbest berdin, lê ne tenê 
ew bernedan, belkî gef ji min jî xwarin ku ger îranê bi cih 
nehêlim ewa ez dê ligel mirinê berbirû bim. 


Duheftînameyek siyasî, civakî, çandî û hunerî ye ku 
Partiya Demokrat a Kurdistana îranê diweşîne 

http://www.kurdistanmedia.com/kurmanci/index.php 

Navenda bingehîn ya xebata Agirî li Kurdistanê ye. 

Navnîşana derveyî welat: 

AFK B.P. 102- 75623 Paris CEDEX 13 -FRANCE 

E - Mail: aqiri2003@hotmail.com 
aqiri2003@qmail.com, roinamaaqiri@qmail.com 



















